નવી દિલ્હી: મસ્જિદોમાં થનારી અજાનને લઇને સોનૂ નિગમના વિરોધ બાદ આ બાબત પર વિવાદ ફેલાઇ ગયો છે. તો બીજી બાજુ કોંગ્રેસના સીનિયર નેતા અને પાર્ટી અધ્યક્ષ સોનિયા ગાંધીના રાજનીતિક સલાહકાર અહમદ પટેલએ આ મુદ્દા પર મહત્વનું નિવેદન આપ્યું છે. અહમદ પટેલે મંગળવારે ટ્વિટ કરીને કહ્યું કે, ‘અજાન નમાજનો મહત્વનો ભાગ છે. આધુનિક ટેકનીક વાળા આજના સમયમાં લાઉડસ્પીકર્સ નહીં.’ પટેલના આ નિવેદનથી તો એવો જ અર્થ નિકાળવામાં આવી રહ્યો છે કે એ લાઉડસ્પીકર્સ દ્વારા થતી અજાન સાથે સહેમત નથી.